Babelscape/SREDFM huggingface dataset:
Ιούδας ο Ισκαριώτης

Ο Ιούδας ο Ισκαριώτης (יהודה איש־קריות, ) ήταν, με βάση την Καινή Διαθήκη, ένας από τους δώδεκα μαθητές του Ιησού. Ο Ιούδας ήταν υπεύθυνος για το ταμείο του Ιησού και των μαθητών του, αλλά είναι κυρίως γνωστός για τη συμμετοχή του στην προδοσία του Ιησού και τη σύλληψή του. 

Το όνομα του είναι επίσης συνδεδεμένο με ένα γνωστικό ευαγγέλιο, το Ευαγγέλιο του Ιούδα, που συναντάται σε ένα κοπτικό κείμενο του πρώιμου 4ου αιώνα. Η προσωπικότητα του Ιούδα έχει προσελκύσει το ενδιαφέρον πολλών εσωτερικών ομάδων, όπως πολλών γνωστικών σεκτών, και έχει αποτελέσει θέμα πολλών φιλοσοφικών κειμένων, μεταξύ των οποίων το δοκίμιο «Το πρόβλημα του κακού» του Μπέρτραντ Ράσελ και οι «Τρεις εκδοχές του Ιούδα», ένα διήγημα του Χόρχε Λουίς Μπόρχες

Η λέξη «Ιούδας» χρησιμοποιείται σε πολλές γλώσσες για να δηλώσει τον «προδότη» και ο Ιούδας έχει γίνει το αρχέτυπο του προδότη στη δυτική τέχνη και λογοτεχνία. Ο Ιούδας εμφανίζεται σε όλες τις μεταφορές των Παθών του Χριστού, ενώ έχει χρησιμοποιηθεί και σε πολλά σύγχρονα μυθιστορήματα και ταινίες.
Γαλατινή

Η Γαλατινή είναι ορεινή κωμόπολη του νομού Κοζάνης. Είναι χτισμένη σε υψόμετρο 1.010 μέτρων στις πλαγιές του όρους Άσκιο και αποτελεί μια από τις πιο ορεινές κωμοπόλεις της Ελλάδας. Η Γαλατινή ανήκει στον δήμο Βοΐου και ο πληθυσμός της σύμφωνα με την απογραφή του 2011 είναι 1795 κάτοικοι. Το παλιό όνομα του χωρού είναι Κόντζικο.
Βαλτέτσι

Το Βαλτέτσι αποτελεί έναν από τους πιο ορεινούς οικισμούς της Αρκαδίας και έχει χαρακτηριστεί παραδοσιακός οικισμός. Ανήκει στη Δημοτική ενότητα Βαλτετσίου του Δήμου Τρίπολης. Είναι ένα ορεινό χωριό της πρώην επαρχίας Μαντινείας, του νομού Αρκαδίας, πολύ γνωστό για τις δύο μάχες που πραγματοποιήθηκαν εδώ την πρώτη χρονιά της ελληνικής επανάστασης όπου και η δεύτερη έκρινε την πολιορκία της Τριπολιτσάς.

Σύμφωνα με την απογραφή του 2001 έχει 170 κατοίκους ενώ το 2011 είχε 75 κατοίκους.
Θαργηλία

H Θαργηλία ήταν μια διάσημη εταίρα και αυλικός της Αρχαίας Ελλάδας.

Σύμφωνα με τον Πλούταρχο, γεννήθηκε στην Ιωνία και "έκανε τις εφορμήσεις της στους πιο σημαντικούς άνδρες" της εποχής της. Η Θαργηλία ξεχώριζε λόγω της φυσικής της ομορφιάς και ήταν προικισμένη με καλούς τρόπους και ευστροφία. Ο Πλούταρχος αναφέρει ότι η Θαργηλία έστρεφε όλους τους συντρόφους της υπέρ του βασιλιά της Περσίας και αποσκοπούσε στο να μεγαλώσει η συμπάθεια για τους Πέρσες στις Ελληνικές πόλεις χρησιμοποιώντας τους εραστές της "οι οποίοι ήταν άνδρες τεράστιας δύναμης και επιρροής". Λέγεται ότι έζησε για μεγάλο χρονικό διάστημα στη Θεσσαλία, όπου προπαγάνδισε επιτυχώς την Περσική πολιτική.
Νικόδημος

Ο Νικόδημος συνομιλεί με τον Ιησού, πίνκας του [[Αλεξάντερ Ιβάνοφ]]
Ο Νικόδημος (Nicodemus) είναι πρόσωπο που εμφανίζεται στην Καινή Διαθήκη. Ήταν Φαρισαίος και μέλος του Σανχεντρίν. Εμφανίζεται τρεις φορές στο κατά Ιωάννην Ευαγγέλιον :
* Αρχικά επισκέπτεται ένα βράδυ τον Ιησού για να ακούσει τη διδασκαλία Του (κατά Ιωάννη 3:1-21)
* Την δεύτερη φορά υπενθυμίζει στους άλλους Φαρισαίους του Σανχεντρίν, κατά τη γιορτή της Σκηνοπηγίας, το νόμο σχετικά με την υπόθεση της σύλληψης του Ιησού ο οποίος ορίζει ότι ένα άτομο πρέπει να ακουστεί προτού να δικαστεί (κατά Ιωάννη 7:45-51)
* Τέλος, ο Νικόδημος εμφανίζεται μετά την Σταύρωση του Ιησού, όταν και βοηθάει τον Ιωσήφ από την Αριμαθαία να ετοιμάσει το σώμα του Ιησού και τα αρώματα για την ταφή (κατά Ιωάννη 19:39-42)
Ένα απόκρυφο Ευαγγέλιο με το όνομά του - "Ευαγγέλιο του Νικοδήμου" - γράφτηκε στα μέσα του 4ου αιώνα και αποτελεί συνέχεια των "Πράξεων του Πιλάτου" και αφηγείται και την κάθοδο του Χριστού στον Άδη.

Αν και δεν υπάρχουν τεκμηριωμένες πληροφορίες για το Νικόδημο, πέρα από το Ευαγγέλιο του Ιωάννη, η Ιουδαϊκή Εγκυκλοπαίδεια και πολλοί ιστορικοί της Βίβλου εικάζουν ότι πρόκειται για τον Νικόδημο Μπεν Γκουριόν, ο οποίος αναφέρεται στο Ταλμούδ σαν ένας ευκατάστατος και δημοφιλής άνδρας με θαυματουργικές δυνάμεις. Άλλοι αναφέρουν ότι ο βιβλικός Νικόδημος είναι μάλλον ένας ηλικιωμένος άνδρας την εποχή που συναντά τον Ιησού ενώ ο Νικόδημος Μπεν Γκουριόν ήρθε στο προσκήνιο 40 χρόνια αργότερα, κατά τον Ιουδαϊκό Πόλεμο.
Χαρράν

250px|thumb|Ερείπια του πανεπιστημίου της Χαρράν
250px|thumb|Παραδοσιακές πλίθινες κατοικίες του σημερινού χωριού
Η Χαρράν ήταν αρχαία πόλη της Μεσοποταμίας, στη σημερινή Τουρκία, εκεί όπου τώρα βρίσκεται το ομώνυμο χωριό (επίσημη ονομασία Altınbaşak), 44 χλμ ΝΑ της πόλης Ούρφα (η αρχαία Έδεσσα). Αναφέρεται στη Βίβλο αλλά και σε ασσυριακές επιγραφές. Κατά την πρωτοβυζαντινή περίοδο βρισκόταν στο σύνορο της Βυζαντινής αυτοκρατορίας με τους Πέρσες. Στον ελληνικό κόσμο ήταν γνωστή ως Κάρραι, ενώ στα πρωτοχριστιανικά χρόνια ήταν γνωστή ως «Ελληνόπολις».
Δήμος Θεραπνών

Ο Δήμος Θεραπνών ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σπάρτης. Βρισκόταν στην βόρεια και ανατολική μεριά του νομού. Ο δήμος αποτελούταν από 8 δημοτικά διαμερίσματα, καταλάμβανε έκταση 261,7 τ.χλμ. και είχε συνολικό πληθυσμό 3.062 κατοίκους σύμφωνα με την απογραφή του 2001
Μέσα στα όρια του πρώην Δήμου βρίσκεται η αρχαία Θεράπνη, το Παλάτι κατά πολλούς του Μενελάου και της Ελένης.
Πιτσιλιά

Η Πιτσιλιά είναι ορεινή περιοχή στην Κύπρο, ανάμεσα στον Μαχαιρά και στη Μαδαρή. Η περιοχή περιλαμβάνει 41 χωριά των επαρχιών Λεμεσού (20), Λευκωσίας (19) και Λάρνακας (2). Η περιοχή της Πιτσιλιάς περιλαμβάνει τέσσερις από τις σημαντικές βυζαντινές εκκλησίες της Κύπρου, που είναι εγγεγραμμένες στον κατάλογο των Μνημείων Παγκόσμιας Πολιτιστικής Κληρονομιάς της UNESCO.
Greatest Lovesongs Vol. 666

Με το Greatest Lovesongs Vol. 666 οι HIM έκαναν το ντεμπούτο τους στην μουσική σκηνή. Παραγωγός του άλμπουμ όπως και του πρώτου τους EP 666 Ways to Love: Prologue είναι ο Hiili Hiilesmaa. Όπως και το EP, το άλμπουμ ηχογραφήθηκε στα Finnvox, MD and Peacemakers στο Ελσίνκι. Τα φωνητικά στο "(Don't Fear) The Reaper" και στο "For You" τα έκαναν οι Sanna-June Hyde και Asta Hannula αντίστοιχα. Το άλμπουμ κυκλοφόρησε και σε ειδική Digipak έκδοση, στην οποία το "For You" είναι το πρώτο τραγούδι. Ακόμα μία ειδική έκδοση κυκλοφόρησε στην Γερμανία, με το bonus κομμάτι "Stigmata Diaboli", από το 666 Ways to Love: Prologue. Η διάρκεια των άλμπουμ είναι 66 λεπτά και 6 δεύτερα και περιέχουν 66 κομμάτια, από τα οποία τα 56 είναι κενά. Παρόλα τα σατανιστικά υπονοούμενα, ο Valo έχει δηλώσει ότι δεν υπάρχει απολύτως καμμία σχέση με τον σατανισμό .
Άγραυλος η Νεότερη

Η Άγραυλος η Νεότερη ήταν κόρη του βασιλιά της Αθήνας Κέκροπα και της Αγραύλου, αδελφή της Έρσης και της Πανδρόσου. Αγαπήθηκε από τον Άρη, από τον οποίο απέκτησε μια κόρη, την Αλκίππη. Όταν κάποτε η Αθήνα δέχτηκε επιδρομή έπεσε από την Ακρόπολη και σκοτώθηκε, οι Αθηναίοι για να την τιμήσουν στο σημείο που έπεσε έφτιαξαν ιερό κι έδωσαν το όνομα της σε μία από τις σπηλιές της Ακρόπολης. 

Η Άγραυλος και οι αδερφές της συνδέονται με το μύθο του Εριχθόνιου.
Νικήτη

Η Νικήτη είναι κωμόπολη και πρωτεύουσα του δήμου Σιθωνίας. Απέχει από τη Θεσσαλονίκη 105 χλμ. και από την πρωτεύουσα του νομού Χαλκιδικής, Πολύγυρο, 36 χλμ. Κύρια ασχολία των κατοίκων είναι ο τουρισμός, η παραγωγή ελαιολάδου και η μελισσοκομία (Η Νικήτη χαρακτηρίζεται ως το κέντρο της μελισσοκομίας στην Ελλάδα) . Στην κωμόπολη λειτουργεί ΚΕΠ και πολλές άλλες υπηρεσίες του Δήμου. Από άποψη εκπαιδευτηρίων, στη Νικήτη υπάρχει νηπιαγωγείο, Δημοτικό Σχολείο, Γυμνάσιο και Λύκειο (ΤΕΕ ΕΠΑΛ). Επίσης υπάρχει χειρουργός οφθαλμίατρος, ορθοπεδιός, πλησίον των ΕΛΤΑ. Πολιτιστικά δραστηριοποιείται ο Πολιτιστικός σύλλογος νέων, με την επωνυμία "Ο Σίθων". Στη θέση Καστρί έχει βρεθεί προϊστορικός οικισμός.
Βάιος Καραγιάννης

Ο Βάιος Καραγιάννης (25 Ιουνίου 1968, Ιτέα Καρδίτσας) είναι Έλληνας πρώην ποδοσφαιριστής, και μετέπειτα προπονητής ποδοσφαίρου.
NBA

To ΝΒΑ ("National Basketball Association", προφορά: "Νάσιοναλ Μπάσκετμπολ Ασοσιέισον", σε ελεύθερη μετάφραση: "Εθνική Καλαθοσφαιρική Ομοσπονδία") είναι η διοργανώτρια αρχή του ομώνυμου πρωταθλήματος καλαθοσφαίρισης των ΗΠΑ. Απαρτίζεται από 30 δικαιοδόχες ομάδες (29 με έδρα στις ΗΠΑ και 1 με έδρα στον Καναδά) και είναι μέλος της Ομοσπονδίας Καλαθοσφαίρισης των ΗΠΑ (USAB), η οποία είναι αναγνωρισμένη από τη Διεθνή Ομοσπονδία Καλαθοσφαίρισης (FIBA) ως αρμόδια για το άθλημα στις Ηνωμένες Πολιτείες. Το πρωτάθλημα του NBA αποτελεί ένα από τα τέσσερα μεγάλα πρωταθλήματα σε επίπεδο επαγγελματικού αθλητισμού στη Βόρεια Αμερική. Οι παίκτες που αγωνίζονται στο πρωτάθλημα του NBA είναι οι καλύτερα αμειβόμενοι αθλητές του κόσμου, με βάση το μέσο ετήσιο μισθό για κάθε παίκτη.
Έμμα Κάρολ

Η Έμμα Κάρολ (Emma Vironia Lanman Carroll) ήταν το γηραιότερο πρόσωπο στην Αϊόβα των ΗΠΑ.
Άγγελος Μπασινάς

Ο Άγγελος Μπασινάς (γενν. Χαλκίδα, 3 Ιανουαρίου 1976) είναι Έλληνας πρώην ποδοσφαιριστής, ο οποίος αγωνιζόταν ως μέσος. Από τον Νοέμβριο του 2018 εκτελεί χρέη τεχνικού διευθυντή στην Εθνική Ελλάδος.
Θεώνη Δρακοπούλου

Η Θεώνη Δρακοπούλου (1885 - 4 Αυγούστου 1968) ήταν Ελληνίδα ηθοποιός και ποιήτρια, γνωστή και με το ψευδώνυμο Μυρτιώτισσα.
Μπαχάι Πίστη

Με τον όρο Μπαχάι Πίστη εννοείται η νεότερη από τις θρησκείες, που θα μπορούσαν να χαρακτηριστούν παγκόσμιες. Υπήρξε φυσική συνέχεια της Μπαμπί Πίστης, που ιδρύθηκε στο Ιράν από τον Σαγιέντ Άλι-Μουχάμαντ Σιραζί (1819-1850), τον επονομαζόμενο "Μπαμπ" (η Πύλη). Προδρομική μορφή, ο Μπαμπ προφήτευσε την άφιξη μιας παρουσίας μεγαλύτερης από τον ίδιο, ρόλο που ανέλαβε ο Μιζρά Χουσεΐν-Αλί-ι-Νουρί ή Μπαχά'ο'λλά(χ) εφεξής αποκαλούμενος Μπαχαολλά, δηλαδή η "δόξα του Θεού". 

right|thumb|Η έδρα του Παγκόσμιου Οίκου της Δικαιοσύνης
Οι διδασκαλίες της Μπαχάι Πίστης αποδίδουν έμφαση στην πνευματική ενότητα της ανθρωπότητας και την κρυμμένη ενότητα όλων των μεγάλων θρησκειών του κόσμου. Η θρησκευτική ιστορία εκδηλώθηκε μέσα από μία σειρά θείων αγγελιαφόρων, οι οποίοι εγκαθίδρυσαν την κατάλληλη για τις ανάγκες της εποχής τους θρησκεία. Σε αυτούς τους θείους αγγελιαφόρους σύμφωνα με την Πίστη Μπαχάι περιλαμβάνεται ο Αβραάμ, ο Μωυσής, ο Ζωροάστρης, ο Βούδας, ο Κρίσνα, ο Ιησούς, ο Μωάμεθ και προσφάτως, ο Μπαμπ και ο Μπαχαολλά. Στην Μπαχάι Πίστη κάθε αγγελιαφόρος φέρεται ότι δίδαξε αυτό που θα ακολουθούσαν οι επόμενοι αγγελιαφόροι και ότι οι ισχυρισμοί και οι διδασκαλίες του Μπαχαολλά εκπληρώνουν τις εσχατολογικές υποσχέσεις προγενέστερων γραφών. Η ανθρωπότητα γίνεται κατανοητή ως εμπλεκόμενη σε μια συλλογική εξελικτική διαδικασία με σκοπό τη σταδιακή εγκαθίδρυση της ειρήνης, της δικαιοσύνης και της ενότητας σε παγκόσμιο επίπεδο. 

Η λέξη "Μπαχά'ι" (, بهائی) χρησιμοποιείται είτε ως επίθετο για την αναφορά στην Μπαχάι Πίστη ή ως όρος για τον ακόλουθο του Μπαχαολλά. Ως ουσιαστικό η λέξη δεν εννοεί τη θρησκεία ως σύνολο. Προέρχεται από την Αραβική "Μπαχά"', που σημαίνει δόξα ή μεγαλείο. Ο όρος "Μπαχαϊσμός" (ή "Μπαχα'ισμός") χρησιμοποιείτο στο παρελθόν, αλλά σήμερα η χρήση του όρου φθίνει διαρκώς.
Μηνάς Χατζίδης

Ο Μηνάς Χατζίδης (4 Ιουλίου 1966) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.
Α.Ο. Απόλλων Λάρισας

μικρογραφία|109px|Σήμα Α.Ο. Απόλλων Λάρισας
Ο Απόλλων Λάρισας είναι ένας από τους αρχαιότερους και ιστορικότερους ποδοσφαιρικούς συλλόγους που δημιουργήθηκαν στην πόλη της Λάρισας. Χρώματα του είναι το μπλε και το άσπρο.

Η ανδρική ποδοσφαιρική ομάδα μετέχει στην Super League 2 με την επωνυμία ΠΑΕ Απόλλων Λάρισας, την οποία φέρει από την περίοδο 2017-18. Έδρα της ομάδας είναι το γήπεδο Απόλλωνα στη Φιλιππούπολη, χωρητικότητας 5000 θεατών.
Νίκος Τσιαντάκης

Ο Νίκος Τσιαντάκης (Αθήνα, 20 Οκτωβρίου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος με συχνές προωθήσεις στην επίθεση.
Σάββας Κωφίδης

Ο Σάββας Κωφίδης (Αλμάτι, 5 Φεβρουαρίου 1961) είναι Έλληνας πρώην διεθνής ποδοσφαιριστής. Με τη λήξη της επαγγελματικής ποδοσφαιρικής του καριέρας εργάζεται ως προπονητής.
Βέρνερ φον Μπράουν

Ο Βέρνερ φον Μπράουν ("Wernher Magnus Maximilian Freiherr von Braun", 23 Μαρτίου 1912 – 16 Ιουνίου 1977) ήταν Γερμανός φυσικός και μηχανικός με σημαντική συμβολή στη δημιουργία βαλλιστικών πυραύλων και πυραύλων που μετέφεραν τους αστροναύτες στη Σελήνη. Θεωρήθηκε ως ένας από τους σημαντικότερους επιστήμονες ειδικούς σε προβλήματα σχετικά με τα διαστημικά ταξίδια.
Αλέξης Αλεξίου

Ο Αλέξης Αλεξίου (Θεσσαλονίκη, 8 Σεπτεμβρίου 1963) είναι Έλληνας πρώην διεθνής ποδοσφαιριστής και νυν προπονητής.
Καραβίας

Καραβίας είναι το επώνυμο παλαιάς και επιφανούς οικογένειας της Ιθάκης, με καταγωγή από τους Καλλέργηδες της Κρήτης, η οποία ανέδειξε πολλούς άνδρες που διακρίθηκαν στις επιστήμες, τα γράμματα και μεταξύ του κλήρου.

Στην Ιθάκη συναντάται πριν του 1672, όπως φαίνεται από έγγραφα του Ιστορικού της Αρχείου. Πιθανώς οι Καραβιάδες να ήρθαν στο νησί το 1669 όταν οι Τούρκοι κατέλαβαν την Κρήτη και έγινε αθρόα έξοδος των χριστιανών της Κρήτης προς την Επτάνησο. Τα επώνυμο Καραβίας παρουσιάζονται στο Βιβλίο των Ευγενών της Ιθάκης (LIBRO D’ORO), το 1803 επτά κλάδοι και το 1804 άλλοι επτά.

Σήμερα είναι ένα από τα δέκα διαδεδομένα επώνυμα στην Ιθάκη, αλλά συναντάται και στη Κρήτη, Σαντορίνη, Λευκάδα, Μυτιλήνη, Πύλο, Κέρκυρα, Πάρο, Νάξο, Πάτρα, Τρίπολη και αλλού.

Οι αξιολογότεροι είναι οι ακόλουθοι:

*Χρύσανθος Καραβίας (1731-1812): Διευθυντής της Ευαγγελικής Σχολής της Σμύρνης
*Ευγένιος Καραβίας (1752-1821): Διαπρεπής κληρικός, μητροπολίτης Αγχιάλου
*Βασίλειος Καραβίας ή Καραβιάς (1773-1830): Στρατιωτικός εκ των πρωτεργατών της ελληνικής επανάστασης στη Μολδοβλαχία το 1821
*Διονύσιος Καραβίας (1773-1831): Επίσκοπος Ιθάκης
*Αναστάσιος Καραβίας (1779-1855): Δάσκαλος
*Παναγιώτης Καραβίας: Οπλαρχηγός της Ελληνικής Επανάστασης που αγωνίστηκε στο πλευρό του Δημητρίου Υψηλάντη
*Σπυρίδων Καραβίας (1838-1919): Διαπρεπής ιατρός
Ηλίας Ατματσίδης

Ο Ηλίας Ατματσίδης (Κοζάνη, 24 Απριλίου 1969) είναι Έλληνας πρώην διεθνής ποδοσφαιριστής, ο οποίος αγωνιζόταν ως τερματοφύλακας.
Βασιλεύς ο Ροδολίνος

thumb|130px|Εξώφυλλο της έκδοσης του "Βασιλεύς ο Ροδολίνος", 1647
Η τραγωδία Βασιλεύς ο Ροδολίνος είναι έργο του ποιητή Ιωάννη Ανδρέα Τρωίλου, που καταγόταν από αστική οικογένεια του Ρεθύμνου. Αποτελείται από 3232 ιαμβικούς δεκαπεντασύλλαβους ομοιοκατάληκτους στίχους. Γράφτηκε γύρω στα 1640 στην Κρήτη τυπώθηκε για πρώτη φορά στην Βενετία το 1647. Όπως φαίνεται δεν παραστάθηκε ποτέ στην εποχή της. Βασίζεται στο έργο του Τορκουάτο Τάσο "Il Re Torrismondo", στο οποίο ο συγγραφέας έχει επιφέρει μικρές τροποποιήσεις στη δομή.
La Tchadienne

La Tchadienne είναι ο εθνικός ύμνος του Τσαντ. Γράφτηκε από το Λουί Γκιντρόλ και τους μαθητές του και μελοποιήθηκε από τον Πολ Βιγιάρ, ενώ χρησιμοποιείται από την ανεξαρτησία της χώρας το 1960.
Παγκόσμιο Κύπελλο Συλλόγων

Το Παγκόσμιο Κύπελλο Συλλόγων (αγγλικά: "FIFA Club World Cup"), παλαιότερα γνωστό ως "Παγκόσμιο Πρωτάθλημα Συλλόγων" (Club World Championship, στις διοργανώσεις του 2000 και του 2005), είναι μία διεθνής διασυλλογική ποδοσφαιρική διοργάνωση της Διεθνούς Ποδοσφαιρικής Ομοσπονδίας (ΦΙΦΑ), η οποία είναι υπεύθυνη για το άθλημα παγκοσμίως.

Η διοργάνωση ξεκίνησε με την ονομασία "Παγκόσμιο Πρωτάθλημα Συλλόγων ΦΙΦΑ" (FIFA Club World Championship) το 2000. Δεν πραγματοποιήθηκε μεταξύ 2001 και 2004 λόγω ενός συνδυασμού παραγόντων και κυρίως λόγω της πτώχευσης της εταιρίας "Sport International and Leisure", χορηγού της FIFA. Από το 2005, το Παγκόσμιο Κύπελλο Συλλόγων διοργανώνεται κάθε χρόνο στις αρχές Δεκεμβρίου. Το τουρνουά έχει φιλοξενηθεί από τη Βραζιλία, την Ιαπωνία, τα Ηνωμένα Αραβικά Εμιράτα, το Μαρόκο και το Κατάρ.
God Bless Fiji

Το «God Bless Fiji» είναι ο εθνικός ύμνος των Νήσων Φίτζι. Γράφτηκε από τον Μάικλ Φράνσις Αλεξάντερ Πρέσκοτ και υιοθετήθηκε το 1970, με την ανεξαρτησία του κράτους.

Οι δυο εκδοχές στα αγγλικά και στη γλώσσα Φίτζι έχουν ελάχιστες ομοιότητες μεταξύ τους.
Salut à toi, pays de nos aïeux

Salut à toi, pays de nos aïeux είναι ο εθνικός ύμνος του Τόγκο από το 1960. Η μουσική κι οι στίχοι είναι του Alex Casimir-Dosseh.
Νίκος Αναστόπουλος

Ο Νίκος Αναστόπουλος (Δάφνη Αττικής, 22 Ιανουαρίου 1958) είναι Έλληνας διεθνής παλαίμαχος ποδοσφαιριστής και σήμερα προπονητής. Διακρίθηκε στη θέση του κεντρικού επιθετικού και με τον Ολυμπιακό Πειραιώς σημείωσε 197 τέρματα σε 351 επίσημους αγώνες, κατά τις τρεις του θητείες που συνολικά διήρκεσαν 10 χρόνια.
Λουίς Φίγκο

Ο Λουίς Φίγκο ("Luís Filipe Madeira Caeiro Figo", η ορθή προφορά είναι Λουίς Φίγο: [luˈiʃ ˈfiɣu], γεννήθηκε 4 Νοεμβρίου 1972) είναι Πορτογάλος πρώην ποδοσφαιριστής που αγωνίστηκε μεταξύ άλλων στις Μπαρτσελόνα, Ρεάλ Μαδρίτης και στην Ίντερ, όπου και ολοκλήρωσε την πλούσια καριέρα του.
Θρασύβουλος Πετιμεζάς

Ο Θρασύβουλος Πετιμεζάς (1874 - 1939) ήταν Έλληνας πολιτικός και καθηγητής Εμπορικού Δικαίου στη Νομική Σχολή Αθηνών.
Θανάσης Σκορδαλός

Ο Θανάσης Σκορδαλός (Σπήλι Ρεθύμνης, 10 Δεκεμβρίου 1920 - Ηράκλειο Κρήτης, 22 Απριλίου 1998) ήταν Έλληνας λυράρης.
Surudi milli

Surudi milli ("Σουρουδί μιλλί") είναι ο εθνικός ύμνος του Τατζικιστάν, που υιοθετήθηκε επισήμως το 1991. Οι στίχοι γράφτηκαν από τον Γκιουλναζάρ Κελντί κι η μουσική από το Σουλεϊμάν Γιουντάκοφ.
Κώστας Βασιλειάδης

Ο Κώστας Βασιλειάδης (Θεσσαλονίκη, 15 Μαρτίου 1984-) είναι Έλληνας διεθνής καλαθοσφαιριστής, ο οποίος αγωνίζεται ως Σούτινγκ γκαρντ στην ισπανική Μούρθια.
Κτήνος της Ζεβοντάν

250px|thumb|Το Κτήνος της Ζεβοντάν ενώ καταβάλλει χωρικό σε λαϊκή απεικόνιση
Με τον όρο «Κτήνος της Ζεβοντάν» ή «Θηρίο της Ζεβοντάν» (Γαλλικά: "La bête du Gévaudan") χαρακτηρίστηκε ένα μυστηριώδες ζώο που εμφανίστηκε το 1764 στην περιοχή Ζεβοντάν (Gevaudan) στην νοτιο-κεντρική Γαλλία, όπου σήμερα βρίσκεται η επαρχία Λοζέρ (Lozere). Επί τρία έτη τρομοκρατούσε τους κατοίκους των γύρω περιοχών με τις επιθέσεις που επιχειρούσε εναντίον τους, οι οποίες κατά κανόνα είχαν φρικτά αποτελέσματα. 

Περιγράφηκε ως ένα λυκόμορφο πλάσμα σε μέγεθος αγελάδας, οι μελετητές όμως, ακόμα και σήμερα, δεν μπορούν να το ταυτίσουν με κάποιο γνωστό είδος. Το μυστήριο που καλύπτει την φύση αυτού του ζώου, έχει γίνει έναυσμα, κατά καιρούς, για διάφορες θεωρίες συνωμοσίας και ενέπνευσε πολλούς καλλιτέχνες (λογοτέχνες, ζωγράφους, κινηματογραφιστές, κ.λπ.). Πάντως, στην Ζεβοντάν ο απόηχος του τέρατος κρατά μέχρι σήμερα και οι κάτοικοι μιλούν με τρόμο γι’ αυτό.
Θεωρείται ότι τα λυκόμορφα υπερμεγέθη ανθρωποφάγα ζώα ήταν παραπάνω από ένα.
Mungu ibariki Afrika

"Mungu ibariki Afrika" είναι ο εθνικός ύμνος της Τανζανίας. Ο ύμνος είναι η εκδοχή στη γλώσσα Σουαχίλι του δημοφιλούς ύμνου του Ενόχ Σοντόνγκα, ο οποίος χρησιμοποιείται σαν εθνικός ύμνος της Ζάμπια (με διαφορετικούς στίχους) και τμήμα του εθνικού ύμνου της Νοτίου Αφρικής, καθώς και της Ζιμπάμπουε.
Φωκίων Ζαΐμης

Ο Φωκίων Ζαΐμης (1899-1967) ήταν Έλληνας πολιτικός, γόνος της ιστορικής οικογένειας των Ζαΐμηδων.
Μπόκα Τζούνιορς

Η Μπόκα Τζούνιορς (ισπανικά: "Boca Juniors", ) ή απλά Μπόκα, είναι ένας αθλητικός σύλλογος που εδρεύει στη συνοικία Λα Μπόκα του Μπουένος Άιρες, πρωτεύουσας της Αργεντινής.

Η Μπόκα ιδρύθηκε το 1905 και είναι γνωστή κυρίως για την ποδοσφαιρική της ομάδα, η οποία έχει στεφθεί 34 φορές Πρωταθλήτρια Αργεντινής και 6 Πρωταθλήτρια Νοτίου Αμερικής. Στο παλμαρέ της συμπεριλαμβάνονται επίσης 3 Διηπειρωτικά Κύπελλα. 'Εχοντας κατακτήσει συνολικά 18 επίσημα αναγνωρισμένους διεθνείς τίτλους, είναι στην πέμπτη θέση στο σχετικό πίνακα μαζί με τη Μίλαν και την Ιντεπεντιέντε (πρώτη είναι η Ισπανική Ρεάλ Μαδρίτης με 27 και δεύτερη η αιγυπτιακή Αλ Αχλί με 24). Είναι η μοναδική ομάδα στην Αργεντινή η οποία δεν έχει υποβιβαστεί ποτέ από την Α' Κατηγορία.
Θεόδωρος Ζαΐμης

Ο Θεόδωρος Ζαΐμης (1847 - 1922) ήταν Έλληνας γιατρός και πολιτικός.
Μπόρις Τάντιτς

Ο Μπόρις Τάντιτς ("Борис Тадић", 15 Ιανουαρίου 1958-) είναι Σέρβος πολιτικός. Αποτέλεσε τον πρώτο δημοκρατικά εκλεγμένο και μη κομμουνιστή πρόεδρο της χώρας. 
Υπηρέτησε μέχρι τις 5 Απριλίου 2012 ως επικεφαλής του Δημοκρατικού Κόμματος. Εκλέχθηκε για πενταετή θητεία στις 27 Ιουνίου 2004 και ορκίστηκε στις 11 Ιουλίου του ίδιου έτους. Επανεξελέγη για de facto δεύτερο θητεία στις 3 Φεβρουαρίου 2008, λαμβάνοντας όρκο στις 15 Φεβρουαρίου. Πριν εκλεγεί Πρόεδρος, ο Τάντιτς αποτέλεσε τον τελευταίο Υπουργό Τηλεπικοινωνιών της Ομοσπονδιακής Δημοκρατίας της Γιουγκοσλαβίας και τον πρώτο Υπουργό Αμύνης της Σερβίας και Μαυροβουνίου. Είναι ψυχολόγος στο επάγγελμα.
Τιμούρ Κετσπάγια

Ο Τιμούρ Κετσπάγια ("თემურ ქეცბაია", 18 Μαρτίου 1968) είναι Γεωργιανός πρώην διεθνής ποδοσφαιριστής και νυν προπονητής, γεννημένος στην πόλη Γκάλι της Γεωργίας, ο οπoίος αγωνιζόταν στη θέση του μέσου, αλλά και του περιφερειακού επιθετικού.
Σέβερους Σνέιπ

Ο Σέβερους Σνέιπ (αγγλικά: Severus Snape) είναι φανταστικός χαρακτήρας της σειράς βιβλίων "Χάρι Πότερ", που γράφηκαν από την Τζ. Κ. Ρόουλινγκ. Στο πρώτο βιβλίο, Ο Χάρι Πότερ και η Φιλοσοφική Λίθος, είναι ένας από τους αρχικούς αντιπάλους. Ενώ προχωρά η σειρά, το κίνητρο του Σνέιπ είναι μπερδεμένο και η Ρόουλινγκ δεν αποκαλύπτει την πραγματική του πίστη μέχρι το τελευταίο βιβλίο, Ο Χάρι Πότερ και οι Κλήροι του Θανάτου Ο Σνέιπ αναφέρεται σε όλα τα βιβλία της σειράς.

Στην αρχή της σειράς, ο Σνέιπ φαίνεται ως ένας κακόβουλος και αντιστασιακός καθηγητής που τιμωρεί άδικα τον Χάρι και όλους τους μαθητές που αντιπαθεί (ενώ επαινεί τον κοιτώνα του Σλίθεριν). Ο Ντάμπλντορ τον εμπιστεύεται απόλυτα.
Βουλή - Τηλεόραση

Η Βουλή - Τηλεόραση είναι ο τηλεοπτικός σταθμός της Βουλής των Ελλήνων. Διοικητικά αποτελεί οργανική μονάδα της Βουλής των Ελλήνων, υπαγόμενη απευθείας στον Πρόεδρο της Βουλής. Η κύρια αποστολή του είναι η μετάδοση των συνεδριάσεων του κοινοβουλίου.
Νατούφιος πολιτισμός

right|thumb|350px|Η περιοχή στην οποία ζούσε ο Νατούφιος πολιτισμός.
Με τον όρο Νατούφιος πολιτισμός εννοούμε ένα σύνολο ομάδων μόνιμα ή ημιμόνιμα εγκατεστημένων ανθρώπων που ζούσαν στην Μέση Ανατολή περίπου πριν από 13.000 χρόνια. Ήταν κυνηγοί-τροφοσυλλέκτες και ανάμεσα στις τροφές που συνέλεγαν ήταν το δίκοκκο σιτάρι, το κριθάρι και τα αμύγδαλα, ενώ κυνηγούσαν γαζέλλες, ελάφια, βοοειδή άλογα, και αγριόχοιρους. Οι Νατούφιοι ζούσαν σε ημι-υπόγειες κατοικίες, ανασκάπτοντας εν μέρει στο χώμα και χτίζοντας το υπόλοιπο με πέτρες και ξύλο. Κάποια στοιχεία δείχνουν ότι οι Νατούφιοι καλλιεργούσαν κριθάρι και σιτάρι. Βεβαίως, οι άμεσοι απόγονοί τους (της προκεραμικής ή ακεραμικής νεολιθικής) συγκαταλέγονται μεταξύ των πρώτων αγροτών στον πλανήτη. 

Οι επιπαλαιολιθικές κοινότητες της Ανατολής της περιόδου 10500 - 8000 Π.Κ.Ε., πήραν το όνομα Νατούφιες από τον αρχαιολογικό τόπο Γουάντι εν-Νατούφ στην Παλαιστίνη. Ορισμένες από τις μεγαλύτερες εγκαταστάσεις τους, ανάμεσα στις οποίες περιλαμβάνεται η Ιεριχώ και ο οικισμός Σουκμπά, περιλαμβάνουν ό,τι θα μπορούσε να χαρακτηριστεί ως μόνιμη αρχιτεκτονική κατασκευή, αποθηκευτικούς χώρους τροφίμων και καθορισμένο εξοπλισμό επεξεργασίας τροφίμων. Οι ταφικές πρακτικές οδηγούν στην υπόθεση κάποιου βαθμού κοινωνικής διαφοροποίησης. 

Ο Νατούφιος πολιτισμός καταλαμβάνει μια ειδική θέση στην εξέλιξη των ανθρώπινων κοινωνιών στην Εγγύς Ανατολή, ως σημείο έναρξης της εμφάνισης καλλιεργητικών κοινοτήτων. Η ιδέα ότι οι Νατούφιοι ήταν οι πρωιμότεροι καλλιεργητές είναι τόσο παλιά, όσο και η αρχική ανακάλυψη αυτού του πολιτισμού από τον Garrod. Αυτό που θεωρείτο τότε διαισθητική υπόθεση, θεωρείται σήμεραν ορθή ερμηνεία. Η μετάβαση από το κυνήγι και την τροφοσυλλογή σε μια αληθινή γεωργική οικονομία στον Νατούφιο πολιτισμό φαίνεται ως λογικό συνεχές.
Γεχούντι Μενουχίν

Ο Γεχούντι Μενουχίν, Βαρόνος Μενουχίν ("Yehudi Menuhin", 22 Απριλίου 1916 – 12 Μαρτίου 1999), μέλος του Τάγματος της Αξίας, ιππότης-διοικητής του Τάγματος της Βρετανικής αυτοκρατορίας, ήταν Αμερικανός βιολονίστας και διευθυντής κλασικής ορχήστρας.

Γεννήθηκε στη Νέα Υόρκη από Ρωσοεβραίους μετανάστες. Διετέλεσε αρχικά μαθητής του Πέρσιγκερ, του Αδόλφου Μπους και του Ενέσκου. Είχε πολύ πρώιμη εξέλιξη, με αποτέλεσμα να χαρακτηριστεί «παιδί θαύμα». Σε ηλικία μόλις 7 ετών ήταν το «πρώτο βιολί» στη συμφωνική ορχήστρα του Σαν Φρανσίσκο. Το 1927 πήγε με τους γονείς του στη Χάβρη και από το 1929 αρχίζει να ερμηνεύει έργα των μεγάλων κλασσικών Μπαχ και Μπετόβεν υπό τη διεύθυνση ορχήστρας του Βάλτερ. Ακολουθεί τότε μια αλματώδης καλλιτεχνική εξέλιξη οπότε αναδείχθηκε από τους μεγαλύτερους δεξιοτέχνες στο είδος του. Το 1959 εγκαθίσταται μόνιμα στην Αγγλία όπου και ίδρυσε την περίφημη «Σχολή Γεχούντι Μενουχίν». Έδωσε πολλές διαλέξεις και διηύθυνε συμφωνικές ορχήστρες περισσότερο από 40 χρόνια. Το 1964 επισκέφτηκε την Αθήνα.

Περί το τέλος της ζωής του υπήρξε οπαδός της ειρήνης στη Μέση Ανατολή. Η αγαπημένη του φράση «"κάθε γέννα πρέπει να τη σφραγίζει ένας θάνατος"» παραμένει μέχρι σήμερα διφορούμενη, ιδιαίτερα όταν εκλαμβάνεται σε αναφορά διαφορετικών εθνοτήτων.

Ο Γεχούντι Μενουχίν πέθανε στις 12 Μαρτίου 1999 στο Βερολίνο από καρδιακό επεισόδιο.
Δαβίδ

Ο Δαβίδ αποτελεί εξέχουσα Βιβλική προσωπικότητα. Υπήρξε ποιμένας, μουσικός, ποιητής, στρατιωτικός διοικητής, προφήτης και βασιλιάς. Το όνομά του (στα ) σημαίνει «Αγαπητός». Ήταν ο δεύτερος κατά σειρά μετά τον Σαούλ Βασιλιάς της Ιουδαϊκής δυναστείας στην Ιερουσαλήμ που βασίλευσε για 40 χρόνια πιθανώς από το 1033/1077 π.Χ. έως το 993/1037 π.Χ.
Δάφνη Φθιώτιδας

Η Δάφνη Φθιώτιδας (μέχρι το 1927, "Εδώθε Χομίριανη") είναι χωριό το οποίο ανήκει στη Δημοτική Ενότητα Υπάτης του διευρυμένου Δήμου Λαμιέων. Είναι ένα ορεινό χωριό χτισμένο στους πρόποδες των Βαρδουσίων, νοτιοδυτικά της Λαμίας, σε υψόμετρο 1.120 μ. περίπου. Απέχει 60 χλμ. από τη Λαμία και 260 χλμ. από την Αθήνα. Βρίσκεται στα σύνορα των νομών Φθιώτιδας και Φωκίδας. Έχει πληθυσμό 104 κατοίκους σύμφωνα με την απογραφή του 2011.

Η εκκλησία του χωριού στην κεντρική πλατεία είναι αυτή των Αγίων Αποστόλων Πέτρου και Παύλου, ξεχωριστή για το πέτρινο καμπαναριό της. Γιορτάζει στις 29 Ιουνίου οπότε γίνεται και πανηγύρι. Κοντά στο χωριό βρίσκονται τα ξωκλήσια της Παναγίας (γίνεται μεγάλο πανηγύρι στις 15 Αυγούστου), του Προφήτη Ηλία, της Αγίας Παρασκευής, του Άγιου Δημήτριου και του Άγιου Κωνσταντίνου στα Χριάνια. Στο χωριό λειτουργεί καφε-ψησταριά τους μήνες Μάρτιο - Νοέμβριο.

Η Δάφνη στην περίοδο της ακμής της είχε περίπου 500 μόνιμους κατοίκους ενώ λειτουργούσε δημοτικό σχολείο. Οι κάτοικοι ασχολούνταν με την κτηνοτροφία και τη γεωργία, κυρίως για αυτοσυντήρηση. Καλλιεργούσαν σιτάρι, καλαμπόκι, φακές, φασόλια, ρεβύθια, πατάτες, ντομάτες.
Παρά τις δυσκολίες στη Δάφνη ζουν ακόμα ελάχιστοι άνθρωποι οι οποίοι ασχολούνται με την κτηνοτροφία (αιγοπρόβατα, βοοειδή περί τα 1.000 κεφάλια, όταν πριν 15 χρόνια ο αριθμός τους ξεπερνούσε τα 15.000).

Εγγεγραμμένοι στους εκλογικούς καταλόγους είναι περίπου 130 άτομα.

Αξιοθέατα του χωριού είναι ο προαύλιος χώρος της εκκλησίας των Αγ. Αποστόλων Πέτρου και Παύλου με τον αιωνόβιο πλάτανο, την πλακόστρωτη αυλή και τα πέτρινα πεζούλια. Επίσης η πηγή απ' όπου προμηθεύεται νερό το χωριό, το Κάρδωμα.

Κατηγορία:Χωριά του νομού Φθιώτιδας
Βόισλαβ Κοστούνιτσα

Ο Βόισλαβ Κοστούνιτσα (Σερβικά: "Војислав Коштуница"), είναι Σέρβος πολιτικός, και πρωθυπουργός από το 2004 ως το 2008. Υπήρξε ο τελευταίος Πρόεδρος της Ομοσπονδίας της Γιουγκοσλαβίας, διαδεχόμενος το Σλόμπονταν Μιλόσεβιτς.
Σούτινγκ γκαρντ

thumb|300px|
Οι θέσεις της ομάδας μπάσκετ

Σούτινγκ γκαρντ (αγγ.: "shooting guard") ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ.

Στόχος του σούτινγκ γκαρντ, κατά κανόνα, είναι η μεγαλύτερη συγκομιδή πόντων, με αποτέλεσμα να αποτελεί το βασικό επιθετικό εργαλείο της ομάδας. Πολλοί προπονητές αναθέτουν στο σούτινγκ γκαρντ να κυκλοφορεί και τη μπάλα (σε αυτή την περίπτωση ονομάζεται και ολ αράουντ γκαρντ). Στην περίπτωση που ο σούτινγκ γκαρντ μπορεί να αγωνιστεί και στη θέση του σμολ φόργουορντ ονομάζεται σουίνγκμαν. Ως γκαρντ αναφέρεται ο παίκτης που μπορεί να αγωνιστεί τόσο ως πλέι μέικερ όσο και ως σούτινγκ γκαρντ.

Τα στοιχεία που κάνουν ένα σούτινγκ γκαρντ να ξεχωρίζει είναι το αξιόλογο, αλλά και γρήγορο σουτ, ειδικά χωρίς ντρίμπλα. Η καλή ντρίμπλα με στόχο τη διείσδυση, που μπορεί να οδηγήσει σε λέι απ ή κάρφωμα.

Ένας σούτινγκ γκαρντ συνήθως έχει ύψος 1,85 με 2,00 μέτρα, είναι λεπτός, γρήγορος και αλτικός.

Στους σούτινγκ γκαρντ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Μάικλ Τζόρνταν, Κόμπι Μπράιαντ και Κλάιντ Ντρέξλερ, οι Ευρωπαίοι: Ντράζεν Πέτροβιτς, Ντέγιαν Μποντιρόγκα και Χουάν Κάρλος Ναβάρο, ενώ στην Ελλάδα ξεχώρισε ο Νίκος Γκάλης.
Αγία Όλγα

Η Αγία Όλγα ("Ольга", 889 - 24 Ιουλίου 969) είναι η πρώτη αγία προερχόμενη από τους Ρως, τους προγόνους των σημερινών ρώσων και ουκρανών.
Νίκος Καραμανλής

Ο Νίκος Καραμανλής (1952) είναι Έλληνας παλαίμαχος ποδοσφαιριστής και αθλητής της χειροσφαίρισης καθώς και προπονητής ποδοσφαίρου.
Ανατομία

"Το μάθημα ανατομίας του Δρος Τουλπ", πίνακας του [[Ρέμπραντ]], 1632
Η Ανατομία είναι ο κλάδος της Βιολογίας που ασχολείται με τη μελέτη, σε δομικό επίπεδο, την καταγραφή, και την περιγραφή της δομής ζωντανών οργανισμών, και των επιμέρους συστημάτων τους. Διακρίνεται σε Ανατομία Φυτών, Ανατομία Ζώων και Ανθρώπου. Βασική διαδικασία συλλογής πληροφοριών της ανατομίας είναι η ανατομή.

Επιμέρους γνωστικά πεδία της ανατομίας είναι η Ιστολογία, που μελετά τη φυσιολογική δομή των ιστών σε μικροσκοπικό (κυτταρικό) επίπεδο, η Παθολογική Ανατομία, που μελετά παθήσεις και αποκλίσεις από το φυσιολογικό, πάλι σε κυτταρικό επίπεδο, και η Εμβρυολογία, που μελετά τα στάδια ανάπτυξης του εμβρύου και τις αποκλίσεις αυτών από το φυσιολογικό, από το σχηματισμό του εμβρύου (γονιμοποίηση ωοκυττάρου και σχηματισμός ζυγωτού) μέχρι και το πέρας του τοκετού. Η ανατομία άρχισε να συγκροτείται ως επιστημονικός κλάδος κατά την Αναγέννηση.
Εθνόσημο του Μπαρμπάντος

thumb|200px

Tο Εθνόσημο του Μπαρμπάντος καθιερώθηκε το 1966 , με διάταγμα της Βασίλισσας. Το εθνόσημο έχει μία περικεφαλαία περιέχουσα το εθνικό σύμβολο, που είναι η γροθιά ενός κατοίκου του Μπαρμπάντος, που κρατάει ζαχαροκάλαμα. Έχει και τον εθνικό ύμνο και από κάτω το θυρεό κρατούν δύο ζώα, ένας πελεκάνος (σύμβολο του ομώνυμου νησιού)και ένα δελφίνι (σύμβολο αλιείας). Πάνω από το θυρεό τοποθετήθηκαν 3 λουλούδια, γνωστά ως «Περηφάνια του Μπαρμπάντος». Υπάρχουν επίσης μια συκιά (Φίκος ο κιτρόφυλλος - Ficus citrifolia). Στο κάτω μέρος βρίσκεται το εθνικό ρητό της χώρας σε μια περγαμηνή.
Κοινοπολιτεία των Εθνών

μικρογραφία|220px|Η σημαία της Κοινοπολιτείας των Εθνών
Η Κοινοπολιτεία των Εθνών, γνωστή ως Κοινοπολιτεία και παλαιότερα ως Βρετανική Κοινοπολιτεία, είναι εθελοντική - ελεύθερη ένωση 54 ανεξάρτητων κρατών, τα οποία είναι πρώην αποικίες της Βρετανικής Αυτοκρατορίας, εκτός της Μοζαμβίκης, της Ρουάντας και του Ηνωμένου Βασιλείου.
Νέα Μάκρη

Η Νέα Μάκρη είναι κωμόπολη της βορειοανατολικής Αττικής. Ανήκει διοικητικά στο Δήμο Μαραθώνα.
Atlas Oryx

Το Atlas Oryx είναι δικινητήριο ελικόπτερο γενικής χρήσης, μέσης μεταφορικής ικανότητας, κατασκευασμένο από την Atlas Aircraft Corporation (σήμερα Denel Aerospace Systems) στη Νότια Αφρική.
Aérospatiale Puma

thumb|right|300px|Aérospatiale Puma της Πορτογαλικής Αεροπορίας 
Το Aérospatiale SA 330 Puma είναι ένα δικινητήριο ελικόπτερο γενικής χρήσης μέσης μεταφορικής ικανότητας, σχεδιασμένο από την Γαλλική Aérospatiale.
IAR 330

Το IAR 330 είναι η ρουμανικής κατασκευής έκδοση του Aérospatiale Puma.
Σελαπάν Ραμανάθαν

Ο Σελαπάν Ραμανάθαν ("Sellapan Ramanathan", 3 Ιουλίου 1924 - 22 Αυγούστου 2016) ήταν πολιτικός από τη Σιγκαπούρη, που αναφέρεται απλώς ως SR Nathan. Ήταν πρόεδρος της χώρας του από 1 Σεπτεμβρίου 1999 ως τις 31 Αυγούστου 2011. και το 2009 έγινε ο μακροβιότερος Πρόεδρος στην ιστορία της Σιγκαπούρης.
Αλεχάντρο Φερνάντες

Ο Αλεχάντρο Φερνάντες Αμπάρκα ("Alejandro Fernández Abarca", 24 Απριλίου 1971) είναι διάσημος Μεξικανός τραγουδιστής. 

Έχει ερμηνεύσει πολλά τραγούδια, διαφορετικών ειδών, όπως ποπ λατινική μουσική, μαριάτσι και ρομαντικές μπαλάντες, με τις οποίες κατάφερε να πουλήσει πάνω από 20 εκατομμύρια δίσκους σε όλον τον κόσμο. Είναι ο μικρότερος γιος του διάσημου τραγουδιστή Βισέντε Φερνάντες ("Vicente Fernández") και της Μαρία Ντελ Ρεφούχιο Αμπάρκα ("María del Refugio Abarca"). Έχει δύο αδερφούς τον Βισέντε και τον Χεράρδο και μια αδερφή την Αλεχάντρα. Το 1976, ο πατέρας του παρουσίασε τον Αλεχάντρο τραγουδώντας το "Αλεχάντρα" μπροστά σε 10.000 άτομα. Ο Αλεχάντρο έχει δηλώσει πως εκείνη η εμπειρία ήταν πολύ τραυματική για αυτόν. Στα 6 έτη του δούλεψε στην ταινία "Picardía Mexicana". Σπούδασε αρχιτεκτονική στην Γουαδαλαχάρα στο Πανεπιστήμιο της "Valle de Atemajac Campus Guadalajara". Έχει τραγουδήσει μαζί με πολλές άλλες προσωπικότητες της μουσικής όπως η Αμαία Μοντέρο, η Γκλόρια Εστέφαν, η Μαλού, ο Χούλιο Ιγκλέσιας, ο Μιγκέλ Μποσέ, ο Μάριος Φραγκούλης, ο Φράνκο Ντε Βίτα, η Μπιγιονσέ και η Νέλλυ Φουρτάντο. Το 2005, συμμετείχε σε μια συναυλία μαζί με τους τενόρους Πλάσιδο Ντομίνγκο (Plácido Domingo) και τον Χοσέ Καρρέρας (José Carreras), την οποία παρακολούθησαν πάνω από 50.000 άτομα. Η καριέρα του του έχει εξασφαλίσει μεγάλη αναγνώριση, με την πάροδο του χρόνου. Η δισκογραφική του εταιρεία «Sony Music» όπως και οι επαφές του Βισέντε Φερνάντες στην τηλεόραση, αποτέλεσαν την βάση για την ανάδειξη αυτού του τραγουδιστή, ο οποίος είναι ένας από τους σημαντικότερους του Μεξικού.
Ακρίας

Στην ελληνική μυθολογία ο Ακρίας ήταν Λακεδαιμόνιος που, σύμφωνα με την παράδοση, ίδρυσε και έδωσε το όνομά του στην πόλη Ακριαί της Λακωνίας. Ο Ακρίας ήταν ένας από τους επίδοξους μνηστήρες της Ιπποδάμειας και σκοτώθηκε από τον πατέρα της, τον Οινόμαο.
Ακτορίδα

Στην ελληνική μυθολογία η Ακτορίδα (Ακτορίς) ήταν μια πιστή υπηρέτρια της Πηνελόπης, που έμεινε κοντά στην κυρά της όλα τα χρόνια που έλειπε ο Οδυσσέας. Ο Όμηρος αναφέρει στη ραψωδία ψ της "Οδύσσειας" (στ. 228) ότι η Ακτορίδα υπηρετούσε στον ιδιαίτερο κοιτώνα της Πηνελόπης από την πρώτη μέρα του γάμου της.
Αδείμαντος

Στην ελληνική μυθολογία ο Αδείμαντος ήταν βασιλιάς των Φλειασίων, που κατοικούσαν στα μυθικά χρόνια τη χώρα που βρίσκεται γύρω από τη Νεμέα. Ο Οβίδιος αναφέρει ότι ο Αδείμαντος, επειδή αρνιόταν να αναγνωρίσει την υπεροχή και το μεγαλείο των θεών, και δεν ήθελε να τους θαυμάζει, χτυπήθηκε από τον Δία με κεραυνό.
Αγάθυρνος

Στην ελληνική μυθολογία ο Αγάθυρνος ήταν γιος του Αιόλου και της Κυανής, εγγονός του Λιπάτου. Ο Διόδωρος ο Σικελιώτης τον θεωρεί ("Σικελικά" Ε, 8) ιδρυτή της ομώνυμης πόλης. Ο Αγάθυρνος αναπαρίσταται με ασπίδα και δόρυ σε νόμισμα της πόλης Τυνδαρίδας της Σικελίας.
Aruba Dushi Tera

Aruba Dushi Tera είναι ο εθνικός ύμνος της Αρούμπα. Είναι γραμμένο σε ρυθμό βαλς από τον Rufo Wever κι οι στίχοι του από τον Padú del Caribe στη γλώσσα Παπιαμέντο. Υιοθετήθηκε ως εθνικός ύμνος στις 18 Μαρτίου 1976.
Αγώριος

Στην ελληνική μυθολογία ο Αγώριος "(Ἀγώριος)" ήταν γιος του Δαμασίου, απογόνου του Αγαμέμνονα. Το Μαντείο των Δελφών, όταν ο Όξυλος κατά την κάθοδο των Ηρακλειδών στην Πελοπόννησο πήγε να το συμβουλευθεί, του είπε να πάρει μαζί του ως συνοικιστή της Ήλιδας τον Αγώριο.
Messerschmitt Bf 110

Το Messerschmitt Bf 110 Ζerstörer ήταν δικινητήριο βαρύ καταδιωκτικό («zerstörer» : «καταστροφέας»), που υπηρέτησε στη Γερμανική Πολεμική Αεροπορία (Luftwaffe) κατά τη διάρκεια του Β΄ Παγκοσμίου Πολέμου. Στην πορεία ο ρόλος του άλλαξε σε μαχητικό (καταδιωκτικό-βομβαρδιστικό:«JagdBomber» ή «Jabo»), , καθώς δεν μπόρεσε να αντιμετωπίσει επιτυχώς τα βρετανικά καταδιωκτικά Spitfire και Hurricane, και έγινε ο βασικός τύπος νυκτερινού καταδιωκτικού της Luftwaffe.
Ιβάιλο

Ο Ιβάιλο ("Ивайло", ... 1280), γνωστός και ως Λαχανάς ήταν τσάρος της Βουλγαρίας (1278 - 1279)

Ο Ιβάιλο ήταν ένας άσημος χοιροβοσκός με μεγαλεπήβολα σχέδια για τον εαυτό του. Ήθελε να ηγεμονεύσει στη Βουλγαρία και να δοξαστεί το όνομά του, απαλλάσσοντάς την από όλες τις άσχημες περιπέτειες, όπως οι Μογγολικές επιθέσεις της Χρυσής Ορδής του Νογκάι Χαν. Το 1277 κατόρθωσε να τεθεί επικεφαλής όλων των δυσαρεστημένων, προκάλεσε εξέγερση και δολοφόνησε τον τσάρο Κωνσταντίνο Α΄ Τιχ επάνω στο άρμα του.

Τότε μπόρεσε να επεκτείνει την εξουσία του σε όλη την χώρα, αλλά συνάντησε αντίσταση στο Τάρνοβο, που βρισκόταν στα χέρια του μικρού Μιχαήλ Ασέν Β΄ και της μητέρας του Μαρίας Καντακουζηνής. Οι επιτυχίες του Ιβάιλο ενόχλησαν τον Μιχαήλ Η΄ Παλαιολόγο Αυτοκράτορα των Ρωμαίων, που προσπάθησε να εξουδετερώσει τον εμφανιζόμενο κίνδυνο, προτείνοντας αρχικά στον Ιβάιλο να γίνει γαμπρός του. Έπειτα όμως μετάνιωσε για την απόφασή του αυτή και τελικά έδωσε την κόρη του Ειρήνη ως σύζυγο στον Βούλγαρο πρίγκηπα Ιβάν Ασέν Γ΄, γιο του Μίτσο Ασέν της Βουλγαρίας (1256 - 1257) που είχε καταφύγει στην Τρωάδα). Παράλληλα με στρατό εκστράτευσε να καταλάβει το Τάρνοβο για λογαριασμό του γαμπρού του.

Αυτό προκάλεσε την συμμαχία μεταξύ του Ιβάιλο και της Μαρίας Καντακουζηνής. Ο Ιβάιλο παντρεύτηκε την χήρα του θύματός του Κωνσταντίνου Α΄ Τιχ και αναγνωρίστηκε τσάρος το 1278, ενώ ο ίδιος αναγνώρισε ως διάδοχό του τον μικρό πρίγκηπα Μιχαήλ Ασέν Β΄ Τιχ. Αμέσως οργάνωσε ισχυρή αντίσταση απέναντι στα Ρωμαϊκά στρατεύματα που ερχόταν να επιβάλουν ως τσάρο τον Ιβάν Ασέν Γ΄. Συνάντησε αντίσταση από τους Μογγόλους και αρχικά τους απέκρουσε επιτυχώς, αλλά σε λίγο ένα Μογγολικό στράτευμα κατόρθωσε να τον παγιδεύσει για τρεις μήνες (1279) στο φρούριο του Ντράσταρ. Τότε στο Τάρνοβο διαδόθηκε η φήμη ότι ο Ιβάιλο σκοτώθηκε από τους Μογγόλους και οι υπερασπιστές, πανικόβλητοι, παραδόθηκαν αμαχητί στον Βυζαντινό στρατό.

Οι Βυζαντινοί επέβαλαν τσάρο τον Ιβάν Ασέν Γ΄, ενώ η Μαρία Καντακουζηνή και ο γιος της εξορίστηκαν.

O Ιβάιλο εμφανίστηκε το 1279 στα τείχη του Τάρναβο, αλλά απέτυχε να το καταλάβει. Παρόλα αυτά είχε σημαντικές νίκες στην συνέχεια έναντι των Βυζαντινών, όπως στην μάχη του Ντέβνια και στα Βαλκανικά περάσματα ενάντια σε στρατιωτικό σώμα 5000 Βυζαντινών. Οι νίκες αυτές τρομοκράτησαν τον Ιβάν Ασέν Γ΄, που δραπέτευσε από το Τάρνοβο και ο γαμπρός του Γεώργιος Α΄ κατέλαβε τον θρόνο. Ο νέος τσάρος άρχισε να συγκεντρώνει την αριστοκρατία με το μέρος του, οπότε ο Ιβάιλο άρχισε να χάνει την δημοτικότητά του και κατέφυγε το 1280 στον βασιλιά των Μογγόλων Νογκάι Χαν, που μετά από προτροπή του Ιβάν Ασέν Γ΄ τον δολοφόνησε το 1280.

Ο Ιβάιλο έμεινε στην ιστορία ως θρυλική παρουσία, λόγω της ασήμαντης αγροτικής καταγωγής του· υμνήθηκε από πολλούς ποιητές. Η επανάστασή του θεωρείται από Μαρξιστές ιστορικούς η πρώτη μεγάλη αγροτική επανάσταση στην ευρωπαϊκή ιστορία.
Ακμηνές

Στην ελληνική μυθολογία οι Ακμηνές (Ακμηναί νύμφαι) ήταν Νύμφες που λατρεύονταν στην Ολυμπία. Πιστεύεται ότι οι νύμφες αυτές προσωποποιούσαν τις ακμαίες σωματικές δυνάμεις. Είχε κατασκευασθεί βωμός αφιερωμένος στις Ακμηνές μέσα στην ιερή Άλτη, και συγκεκριμένα στον χώρο του Εμβόλου, κοντά στους βωμούς της Αγαθής Τύχης, του Πανός και της Αφροδίτης.
Ακόντης

Στην ελληνική μυθολογία ο Ακόντης ήταν ένας από τους 50 γιους του Λυκάονα, που μεταμορφώθηκαν σε λύκους κατά μία εκδοχή. Ο Ακόντης ίδρυσε και έδωσε το όνομά του στην πόλη Ακόντιον της Αρκαδίας.
Ναγκασάκι

thumb|250px
Η ιαπωνική πόλη Ναγκασάκι (, "Nagasaki-shi") είναι, με 455.156 κατοίκους το 2006, η μεγαλύτερη πόλη και πρωτεύουσα του ομώνυμου νομού της Ιαπωνίας. Παλαιότερα ήταν τμήμα του διαμερίσματος Νισισονόγκι. Το Ναγκασάκι είναι περισσότερο γνωστό ως η δεύτερη (και τελευταία) πόλη στην Ιστορία που βομβαρδίστηκε με ατομική βόμβα (ορθότερα: πυρηνική βόμβα), κατά τον Β΄ Παγκόσμιο Πόλεμο (1945) από τις ΗΠΑ, μόλις τρεις ημέρες μετά τη Χιροσίμα.

Η έκταση του Ναγκασάκι είναι 406,35 τετρ.χμ., οπότε η μέση πυκνότητα πληθυσμού είναι 1.120 κάτοικοι ανά τετρ.χμ. Δήμαρχος του Ναγκασάκι ήταν ο Ιτσόου Ιτόου μέχρι τις 17 Απριλίου 2007, οπότε υπέκυψε στα τραύματά του έπειτα από δολοφονική επίθεση σε ηλικία 61 ετών. Τον διαδέχθηκε ο Τομιχίσα Ταουέ.

Η πόλη υπήρξε κέντρο της ευρωπαϊκής επιρροής στη φεουδαρχική Ιαπωνία, από την πρώτη επαφή των Ιαπώνων με τους Ευρωπαίους μέχρι και τον εκσυγχρονισμό της χώρας τον 19ο αιώνα. Εξελίχθηκε σε μεγάλη βάση του ιαπωνικού ναυτικού κατά τον πρώτο Σινοϊαπωνικό Πόλεμο και τον Ρωσοϊαπωνικό Πόλεμο.
thumb|320px|right|Η ζωντανή προκυμαία του Ναγκασάκι δέχεται συχνά επισκέψεις από ιστιοφόρα.
Ακεσώ

Στην ελληνική μυθολογία η Ακεσώ ήταν μία από τις κόρες του Ασκληπιού και της Ηπιόνης, αδελφή της Υγιείας, της Ιασώς, της Πανάκειας και της Αίγλης. Η Ακεσώ λατρευόταν στην Επίδαυρο, όπως και οι αδελφές της, ως θεότητα.
Το όνομα της έχει τη ρίζα του στο αρχαίο ρήμα ακέομαι, που σημαίνει θεραπεύω.
Θεωρήθηκε ως η θεά της διαδικασίας επούλωσης.
Αλαλά

Στην ελληνική μυθολογία και σύμφωνα με τον Πίνδαρο, η Αλαλά (αρχ.: "Ἀλαλά") ήταν κόρη του Πολέμου, προσωποποίηση της δυνατής πολεμικής κραυγής-ιαχής (ή αλλιώς "αλαλαγμού") που σήμαινε και σημάδευε είτε τον θρίαμβο για τη νίκη, είτε την παρόρμηση για επίθεση.

Η Αλαλά ήταν ανιψιά της Ενυώς και μαζί με αυτή ακολουθούσε στις μάχες τον θεό του πολέμου Άρη, του οποίου ένα από τα επίθετα-επικλήσεις ήταν "Ἀλαλάξιος". Οι Έλληνες στρατιώτες κατά την επίθεσή τους εναντίον των θέσεων του εχθρού, φώναζαν "αλαλά", κραυγή που πέρα από τη θρησκευτική της σημασία είχε σκοπό να προκαλέσει πανικό στις τάξεις του εχθρού. Η λέξη θρυλείται ότι προέρχεται από τη φωνή της κουκουβάγιας, σύμβολο της θεάς Αθηνάς.
Άλπος

Στην ελληνική μυθολογία ο Άλπος ήταν ένας από τους Γίγαντες, γιος κι αυτός της Γαίας. Ο Νόννος τον αναφέρει στα "Διονυσιακά" ως ανθρωποφάγο, με φοβερή όψη, που κατοικούσε στο βουνό Πέλωρο της Σικελίας. Ο Άλπος είχε πολλά χέρια και στο κεφάλι του είχε αντί μαλλιά εκατό οχιές. Τρεφόταν από διαβάτες που περνούσαν από εκεί, τους οποίους άρπαζε, τους πολτοποιούσε κτυπώντας τους πάνω στα βράχια και ύστερα τους έτρωγε.

Κάποτε πέρασε από εκεί και ο θεός Διόνυσος. Ο Άλπος φαίνεται ότι δεν τον γνώρισε και του επιτέθηκε. Αλλά ο θεός τον χτύπησε με τον θύρσο του και τον γκρέμισε στη θάλασσα από κάτω.
Eurocopter AS 532

Ελικόπτερο Cougar του πολεμικού ναυτικού της [[Χιλή]]ς

To Eurocopter AS 532 Cougar είναι δικινητήριο ελικόπτερο γενικής χρήσης, μέσης μεταφορικής ικανότητας. Αποτελεί την εξέλιξη του Aérospatiale Puma στην στρατιωτική του μορφή (η αντίστοιχη πολιτική έκδοση είναι το Eurocopter Super Puma). Αντίστοιχα, εξέλιξη του AS 532 Cougar είναι το Eurocopter EC 725.
Αλεξάνορας

Στην ελληνική μυθολογία ο Αλεξάνορας ή Αλεξάνωρ ήταν γιος του Μαχάονα και εγγονός του θεού Ασκληπιού. Ο Αλεξάνορας λατρευόταν ως ήρωας στην Τιτάνη της Σικυωνίας, όπου είχε ιδρύσει ασκληπιείο μέσα σε περίβολο πυκνοφυτεμένο με κυπαρίσσια. Μέσα στο ασκληπιείο αυτό βρίσκονταν ξύλινα αγάλματα (ξόανα) του Ασκληπιού και της Υγείας. Πολλοί θεωρούσαν ότι το άγαλμα αυτό του Ασκληπιού ήταν έργο του ίδιου του Αλεξάνορα. Προς τιμή του Αλεξάνορα υπήρχε και δικό του άγαλμα στο εσωτερικό του κτιρίου.

Αδελφοί του Αλεξάνορα ήταν ο Σφύρος, που είχε ιδρύσει κι αυτός ασκληπιείο στο Άργος, ο Πολεμοκράτης, ο Άλκων και άλλοι (Παυσανίας Β, 23, 4). Οι κάτοικοι της Τιτάνης τιμούσαν τον Αλεξάνορα με ιλαστήριες θυσίες μετά το ηλιοβασίλεμα.
Χρήστος Δημητρακόπουλος

Ο Χρήστος Δημητρακόπουλος (Καλαμάτα, 1 Ιουλίου 1974), είναι Έλληνας παλαίμαχος διεθνής πετοσφαιριστής. Έχει ύψος 1,90 μ. και αγωνιζόταν στη θέση του "ελεύθερου" (λίμπερο). Τελείωσε την αθλητική του καριέρα το 2014 και πλέον ασχολείται με την πετοσφαίριση από τη θέση του προπονητή στον Α.Ο. Καλαμάτα 1980. Όσο αγωνιζόταν, θεωρήθηκε ίσως και ο κορυφαίος λίμπερο στον χώρο της ελληνικής πετοφαίρισης.
Γ.Σ. Ηρακλής Λάρισας

Ο Γ.Σ. Ηρακλής Λάρισας υπήρξε ποδοσφαιρική ομάδα της ομώνυμης πόλης. Ιδρύθηκε το 1930 στη συνοικία της Νεάπολης στη Λάρισα. Πρόεδρος ήταν τότε ο Πέτρος Παπακωνσταντίνου. Το 1982, η ομάδα του Ηρακλή Λάρισας επανιδρύθηκε παίρνοντας το όνομα Α.Ε. Ηρακλής Λάρισας και για την τρέχων περίοδο, αγωνίζεται στην Γ' εθνική κατηγορία.
Μονοκομματικό πολιτικό σύστημα

Μονοκομματικό πολιτικό σύστημα, ονομάζεται το πολιτικό σύστημα που πηγή της εξουσίας μιας χώρας είναι ένα κόμμα, ή ένας πολιτικός σχηματισμός.
Το μονοκομματικό πολιτικό σύστημα μπορεί να είναι αποτέλεσμα Επανάστασης, Στρατιωτικής δικτατορίας, ή και κοινής συναίνεση και αποδοχής.

Μονοκομματικό καθεστώς μπορούμε να συναντήσουμε στις παρακάτω τρεις μορφές:
* Κομμουνιστικό πολιτικό σύστημα:
Στις χώρες του τότε λεγόμενου υπαρκτού σοσιαλισμού, το κομμουνιστικό κόμμα κάθε χώρας, αντιπροσωπεύοντας την εργατική και αγροτική τάξη της χώρας, εγκαθίδρυσε την πολιτική του κυριαρχία, μέσου του μονοκομματικού πολιτικού συστήματος. Έχοντας ως βασική του αποστολή να εγκαθιδρύσει και να διατηρήσει την δικτατορία του προλεταριάτου, - δηλαδή την κυριαρχία της εργατο-εργατικής τάξης καθώς και των φυσικών συμμάχων της, προσπάθησε με αυταρχικές και βίαιες πολλές φορές μορφές να αποτρέψει τις αντεπαναστάσεις και να προασπίσει τα συμφέροντα του λαού. Ως εκ τούτου και η ιεραρχία του πολιτικού συστήματος διαμορφώθηκε σε εξουσία του κομμουνιστικού κόμματος και του ηγέτη του, πάνω στο κράτος. 
* Φασιστικό πολιτικό σύστημα:
Τα φασιστικά πολιτικά κόμματα - με την εξαίρεση του Ναζιστικού κόμματος - δεν κατάφεραν ποτέ να κυριαρχήσουν στο πολιτικό σύστημα της χώρας τους. Το Εθνικό σοσιαλιστικό κόμμα του Αδόλφου Χίτλερ κατάφερε μέσα από το πολυκομματικό σύστημα να αναρριχηθεί στην εξουσία, και να μετατρέψει τον πολυκομματισμό στην δικτατορία του ναζιστικού κόμματος. Ωστόσο, η εξουσία του στηριζόταν στον στρατιωτικό έλεγχο του πληθυσμού και όχι στην ύπαρξη ιδεολογίας, γι' αυτό και κατέρρευσε μαζί με τον αρχηγό του.
Το πρώτο φασιστικό μονοκομματικό πολιτικό σύστημα εγκαθιδρύθηκε το 1922 στην Ιταλία από τον Μπενίτο Μουσολίνι και υπό τη σκέπη του βασιλιάς της Ιταλίας, Βίκτωρα Εμμανουήλ. 

* Πολιτικό σύστημα πρώην αποικιακών ή αποαποικοιοπημένων χωρών:
Κομμουνιστικά κόμματα, κυρίως μαοϊκής κατεύθυνσης, κατέλαβαν την εξουσία σε αρκετές περιοχές της Ασίας και της Αφρικής, εγκαθιδρύοντας για μικρό ή μεγαλύτερο διάστημα μονοκομματικά πολιτικά συστήματα. Το πιο ανθεκτικό από αυτά, είναι το καθεστώς της Βόρειας Κορέας, και του Βιετνάμ.
Σε άλλα κράτη, όπως η Αίγυπτος της περιόδου του Νάσερ ή η Τουρκία της περιόδου του Κεμάλ Ατατούρκ δεν μπορούν να αποδοθούν κομμουνιστικού τύπου οργάνωση, αφού ήταν κόμματα που απλώς επεδίωξαν και κατάφεραν την εξάπλωση της κυριαρχίας τους στην πολιτική σκηνή, είτε μέσων διασυνδέσεων, είτε μέσω εκμετάλλευσης της κοινωνικής δομής της κοινωνίας περισσότερο λόγω της ύπαρξης χαρισματικού ηγέτη, που η υπό την εξουσία του επετεύχθη η κοινωνική συναίνεση.
Επίσης, και στις χώρες της Αφρικής, εκεί που έχει εγκαθιδρυθεί ο λεγόμενος «Αφρικανικός σοσιαλισμός», το μονοκομματικό καθεστώς νομιμοποιείται από τον χαρισματικό ηγέτη που εμπιστεύονται οι μάζες.
Luftwaffe

Η Deutsche Luftwaffe (προφέρεται "Ντόιτσε Λούφτβαφφε") είναι η Πολεμική Αεροπορία της Γερμανίας. Στη γερμανική γλώσσα ο όρος «Luftwaffe» χρησιμοποιείται γενικά για όλες τις πολεμικές αεροπορίες, π.χ. «die Britische Luftwaffe» είναι η Βρετανική Πολεμική Αεροπορία (RAF).
Ημιπροεδρικό σύστημα

right|325px|thumb|Τα κράτη με ημιπροεδρική κοινοβουλευτική δημοκρατία (κίτρινο).
Tο Ημιπροεδρικό σύστημα ή και Ημιπροεδρική κοινοβουλευτική Δημοκρατία είναι ένας τύπος Προεδρικής δημοκρατίας.

Στα ημιπροεδρικά συστήματα υπάρχει και πρόεδρος και πρωθυπουργός. Το κοινοβούλιο κατέχει τη νομοθετική εξουσία, ενώ ο πρόεδρος και ο πρωθυπουργός μοιράζονται την εκτελεστική εξουσία με τον Πρόεδρο της Δημοκρατίας είτε να κατέχει τον κυρίαρχο ρόλο (Ρωσία, Γαλλία, Αζερμπαϊτζάν, Ουκρανία κτλ.) είτε να έχει πιο λίγες αρμοδιότητες από τον Πρωθυπουργό (Πορτογαλία, Πολωνία κτλ.) είτε να μοιράζονται εξίσου την εκτελεστική εξουσία (Ρουμανία, Σερβία, Τυνησία κτλ.). Στην τρίτη περίπτωση ουσιαστικά υπάρχει δυαρχία προέδρου και πρωθυπουργού-κυβέρνησης οι οποίοι πρέπει να συνεργαστούν για την δια κυβέρνηση της χώρας. Στα συντάγματα των χωρών αυτών όμως αναφέρεται ως πολίτευμα είτε η Προεδρική, είτε η Προεδρευομένη Δημοκρατία (π.χ. η Ρουμανία επίσημα είναι Προεδρική Δημοκρατία και όχι Ημιπροεδρική).
Γρηγόριος Νεοκαισαρείας

Ο Γρηγόριος Νεοκαισαρείας, γνωστός και ως Γρηγόριος ο Θαυματουργός (περ. 213 – περ. 270 μ.Χ.) ήταν Χριστιανός επίσκοπος του 3ου αιώνα. Θεωρείται Πατέρας της Εκκλησίας και άγιος από την Ορθόδοξη και την Καθολική Εκκλησία.
Αρχαιολογικό Πάρκο Σαν Αγουστίν

thumb|right|200px|Η θέση της πόλης και του δήμου Σαν Αγουστίν στην επαρχία Ουίλα
Το Αρχαιολογικό Πάρκο Σαν Αγουστίν βρίσκεται στην πόλη Σαν Αγουστίν, έδρα του ομώνυμου δήμου της επαρχίας Ουίλα (Huila) στην νότια Κολομβία. Η πόλη βρίσκεται 227 χιλιόμετρα από την πρωτεύουσα της επαρχίας, Νέιβα και ο πληθυσμός της είναι περίπου 30.000 άτομα. Ιδρύθηκε το 1752 από τον Αλέχο Αστουδίγιο (Alejo Astudillo), όμως καταστράφηκε από τις επιθέσεις των αυτοχθόνων. Η σημερινή πόλη αναδημιουργήθηκε το 1790 από τον Λούκας ντε Εράσο ι Μεντιγάνια (Lucas de Herazo y Mendigaña).

Ο Αρχαιολογικός χώρος του Σαν Αγουστίν περιλαμβάνει μοναδικά δείγματα προ-κολομβιανής τέχνης και αποτελεί πόλο έλξης χιλιάδων επισκεπτών κάθε χρόνο. Το Αρχαιολογικό Πάρκο Σαν Αγουστίν χαρακτηρίστηκε Μνημείο Παγκόσμιας Κληρονομιάς της UNESCO το 1995.